Što su pravila za certifikate?
Svaki autoritet za certifikat (CA) sadrži set pravila koja određuju vrstu certifikata koje može izraditi. Ova pravila se često objavljuju na internetskim stranicama vlasnika autoriteta za certifikate i mogu biti elektronički ugrađena u certifikate. Ako vaše računalo uspješno ovjeri certifikat, možete pretpostaviti da je autoritet za certifikate koji je potpisao certifikat utvrdio da su njegova pravila poštovana, ukoliko vjerujete samom autoritetu za certifikat. Primjerice, možete pretpostaviti da e-mail adresa koja se nalazu u certifikatu stvarno pripada vlasniku digitalnog identiteta certifikata.

Što je politika povjerenja?
Politika povjerenja je softverski postupak koji utvrđuje način na koji se certifikat može evaluirati (koliko je vjerodostojan). Certifikati se mogu izraditi na razne načine. Izrađuju se za određene svrhe i stoga se evaluiraju na različiti način. Politika povjerenja evaluira certifikate na osnovi načina na koji će se certifikat koristiti (primjerice, potpisivanje e-mail poruka ili internetska autorizacija).